

ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΠΕΡΙΦΕΡΕΙΑΚΗ Δ/ΝΣΗ Π. & Δ. ΕΚΠ/ΣΗΣ ΔΥΤΙΚΗΣ ΕΛΛΑΔΑΣ ΔΙΕΥΘΥΝΣΗ ΠΡΩΤ/ΘΜΙΑΣ ΕΚΠ/ΣΗΣ ΑΧΑΪΑΣ

**59ο ΔΗΜΟΤΙΚΟ ΣΧΟΛΕΙΟ ΠΑΤΡΩΝ**

**ΑΝΑΚΟΙΝΩΣΗ – ΕΓΓΡΑΦΕΣ ΣΤΗΝ Α΄ ΤΑΞΗ**

Οι εγγραφές στην Α΄ Τάξη για το σχολικό έτος 2022-2023 θα πραγματοποιηθούν **από 1 έως και 20 Μαρτίου 2023.**

Στην Α’ Τάξη του Δημοτικού Σχολείου εγγράφονται για να φοιτήσουν οι μαθητές που **γεννήθηκαν από 1-1-2017 έως 31-12-2017** και κατοικούν στην περιοχή ευθύνης του σχολείου. Ως περιοχή ευθύνης του σχολείου ορίζονται οι περιοχές Σκιόεσσα (Βούντενη), Χάραδρος (Βελβίτσι), Δραγόλαινα, Μπάλα, Λιαπαίικα, Άνω Συχαινά.

**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ ΓΙΑ ΤΗΝ ΕΓΓΡΑΦΗ**

**1) Αίτηση του γονέα ή του νόμιμου κηδεμόνα** (Συμπληρώνεται στο σχολείο από τον έναν γονέα ή νόμιμο κηδεμόνα).Η αίτηση απαιτεί στοιχεία ταυτότητας (επίδειξη ταυτότητας) και των δύο γονέων.

**2) Βιβλιάριο Υγείας του Παιδιού (Β.Υ.Π.) ή καρτέλας εμβολίων ή** **ιατρικής βεβαίωσης**. (Θα πρέπει να έχουν ολοκληρωθεί όλα τα προβλεπόμενα για την ηλικία του παιδιού εμβόλια)

**3) Αποδεικτικό στοιχείο** **διεύθυνσης κατοικίας**  (Λογαριασμός Δ.Ε.Η., ή Δ.Ε.Υ.Α.Π., ή Ο.Τ.Ε., Ε1, ενοικιαστήριο εφορίας).

**4) Το Ατομικό Δελτίο Υγείας Μαθητή (Α.Δ.Υ.Μ.).** Το παίρνετε από το σχολείο, συμπληρώνεται από παιδίατρο και κατατίθεται στο σχολείο από **1 έως 15 Ιουνίου 2023**.

**5) Γνωμάτευση ΚΕ.ΔΑ.Σ.Υ. ή δημόσιου Ιατροπαιδαγωγικού Κέντρου** (αν υπάρχει).

**6) Βεβαίωση Φοίτησης Νηπιαγωγείου** (Ζητήστε την από το Νηπιαγωγείο).

Οι μαθητές/μαθήτριες με αίτησή σας μπορούν να εγγραφούν και στα Ολοήμερα Τμήματα με αποχώρηση στις 15.00 ή στις 16.00. Η λειτουργία των Ολοήμερων Τμημάτων εξαρτάται αρχικά από τον αριθμό των εγγραφέντων μαθητών/τριών.

**Λόγω των απαιτούμενων μέτρων αποφυγής διασποράς του κορωνοϊού, οι εγγραφές θα πραγματοποιούνται αποκλειστικά με ραντεβού στα τηλέφωνα 2610459171, 6972837358 (πρωινές ώρες).**

**Η είσοδος στο σχολείο για την εγγραφή, θα γίνεται με χρήση μάσκας.**

Πάτρα, 28 Φεβρουαρίου 2023

Ο ΔΙΕΥΘΥΝΤΗΣ ΤΟΥ ΣΧΟΛΕΙΟΥ

 ΚΩΝ/ΝΟΣ ΜΠΑΛΛΑΣ